எர்பியம் அசிட்டைலசிட்டோனேட்டு

எர்பியம் அசிட்டைலசிட்டோனேட்டு (Erbium acetylacetonate) என்பது Er(C5H7O2)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இவ்வாய்ப்பாட்டை சுருக்கமாக  Er(acac)3 என்றும் எழுதலாம். உலோக எர்பியம் அல்லது எர்பியம் மூவைதரைடுடன் அசிட்டைலசிட்டோன் சேர்மத்தைச் சேர்த்து வினைபுரியச் செய்து எர்பியம் அசிட்டைலசிட்டோனேட்டை தயாரிக்கலாம். எர்பியம் குளோரைடு அம்மோனியம் அசிட்டைலசிட்டோனேட்டுடன் சேர்க்கப்பட்டு வினை நிகழ்ந்தும் எர்பியம் அசிட்டைலசிட்டோனேட்டைப் பெறலாம். தொலுயீனில் இதை மறுபடிகமாக்கலாம். இதன் நீரற்ற வடிவம் வறண்ட வளிமண்டலத்தில் நிலைப்புத்தன்மை கொண்டுள்ளது. ஈரப்பதமான காற்றில் இது நீரேற்றை உருவாக்குகிறது. ஆனால் ஈரப்பதமான வளிமண்டலத்தில் நீரேற்றை சூடாக்குவதன் மூலம் நீரற்ற வடிவத்தை பெற முடியாது. 190 ° செல்சியசு வெப்பநிலையில் எர்பியம் அசிட்டைலசிட்டோனேட்டு  சிதையத் தொடங்குகிறது. தொடர்ந்து 505 பாகை செல்சியசு வெப்பநிலை வரை சூடாக்கினால்  எர்பியம் ஆக்சைடை பெறலாம்.

மேற்கோள்கள் 

எர்பியம் சேர்மங்கள்
அசிட்டைலசிட்டோனேட்டு அணைவுகள்